
讘讘讗 诪爪讬注讗 诇讝 注"讗 - 驻讬专讜砖 砖讟讬讬谞讝诇抓

讗祝 讘专讗砖讜谞讛, 砖诇讗 专拽 注诇 诪砖谞转谞讜 讝讜 讞诇拽 讗诇讗 讙诐 注诇 讛诪砖谞讛 讛专讗砖讜谞讛 讘驻专拽 讻砖讛砖讜诪专 砖讬诇诐 讜诇讗 专爪讛 诇讛讬砖讘注 讗讬谉 专' 讬讜住讬 诪住讻讬诐 砖讛砖讜诪专 诪拽讘诇 讗转 讛讻驻诇, 讜诪讗讞专 砖讻谉 讘专爪讜谞讬 诇讘专专 讛讗诐 讛诇讻讛 讻诪讜转讜 讗祝 讘专讗砖讜谞讛 讗讜 讗讬谉 讛诇讻讛 讻诪讜转讜? 讗诪专 诇讬讛 [诇讜] 讞诇讜拽 讛讬讛 专' 讬讜住讬 讗祝 讘专讗砖讜谞讛, 讜讛诇讻讛 讻诪讜转讜 讗祝 讘专讗砖讜谞讛.


讗转诪专 谞诪讬 [谞讗诪专 讙诐 讻谉] 砖讞诇拽讜 讗诪讜专讗讬诐 讘讗专抓 讬砖专讗诇 讘砖讗诇讛 讝讜. 讗诪专 专' 讗诇注讝专: 讞诇讜拽 讛讬讛 专' 讬讜住讬 讗祝 讘专讗砖讜谞讛 讜讛诇讻讛 讻诪讜转讜 讗祝 讘专讗砖讜谞讛. 讜专' 讬讜讞谞谉 讗诪专: 诪讜讚讛 讛讬讛 专' 讬讜住讬 讘专讗砖讜谞讛 诇驻讬 砖讻讘专 砖讬诇诐 讜谞拽谞转讛 诇讜 讛讘讛诪讛.


 注诇 诇砖讜谞讜 砖诇 专' 讬讜讞谞谉 转讜讛讬诐: 砖讬诇诐 鈥� 讗讬谉 [讻谉] 诇讗 砖讬诇诐 鈥� 诇讗? 讜讛讗诪专 [讜讛专讬 讗诪专] 专' 讞讬讬讗 专讘 讗讘讗 砖讗诪专 专' 讬讜讞谞谉 注爪诪讜: 诪讛 砖谞讗诪专 讘诪砖谞讛 砖诐 "砖讬诇诐", 诇讗 "砖讬诇诐" 砖讬诇诐 诪诪砖, 讗诇讗 讻讬讜谉 砖讗诪专 "讛专讬谞讬 诪砖诇诐", 讗祝 注诇 驻讬 砖诇讗 砖讬诇诐. 讜讗诐 讻谉 诇讚注转 专' 讬讜讞谞谉 讗讬谞讜 爪专讬讱 诇砖诇诐 诪诪砖! 讜诪砖讬讘讬诐: 讗讬诪讗 [讗诪讜专] 讜转拽谉 讗转 讛诇砖讜谉 砖谞讗诪专 讘砖诐 专' 讬讜讞谞谉 讻讱: 诪讜讚讛 讛讬讛 专' 讬讜住讬 讘专讗砖讜谞讛 砖讻讘专 讗诪专 "讛专讬谞讬 诪砖诇诐".


讗 诪砖谞讛 讗诪专 诇砖谞讬诐: 讙讝诇转讬 诇讗讞讚 诪讻诐 诪谞讛 (诪讗讛 讚讬谞专讬诐) 讜讗讬谞讬 讬讜讚注 诪讗讬讝讛 诪讻诐 讙讝诇转讬. 讗讜 讗诪专 诇砖谞讬讬诐: 讗讘讬讜 砖诇 讗讞讚 诪讻诐 讛驻拽讬讚 诇讬 诪谞讛 讜讗讬谞讬 讬讜讚注 讗讬讝讛 讛讜讗 鈥� 讛专讬 讝讛 谞讜转谉 诇讝讛 诪谞讛 讜诇讝讛 诪谞讛, 讻讬讜谉 砖讗讬谉 讚专讱 诇讘专专 讛讚讘专, 讜讛讜讗讬诇 砖讛讜讚讛 诪驻讬 注爪诪讜.


讜讗讜诇诐 讗诐 讗讬专注 讘讗讜驻谉 讗讞专, 讜讻讙讜谉 讘砖谞讬诐 砖讛驻拽讬讚讜 讻住祝 讗爪诇 讗讚诐 讗讞讚, 讝讛 讛驻拽讬讚 诪谞讛, 讜讝讛, 讛讗讞专, 讛驻拽讬讚 讘讬讚讜 诪讗转讬诐. 讜讗讞专 讻讱 讞讝专讜 讜讘讗讜, 讝讛 讗讜诪专: 砖诇讬 讛讬讜 讛诪讗转讬诐, 讜讝讛 讗讜诪专 砖诇讬 讛讬讜 讛诪讗转讬诐. 诪讛 讬注砖讛? 谞讜转谉 诇讝讛 诪谞讛 讜诇讝讛 诪谞讛, 讜讛砖讗专, 诪谞讛 砖砖谞讬讛诐 转讜讘注讬诐, 讬讛讗 诪讜谞讞 注讚 砖讬讘讗 讗诇讬讛讜 讜讬讘专专 讛讗诪转 讘谞讘讜讗转讜.


讗诪专 专' 讬讜住讬: 讗诐 讻谉 讛讜讗 注讜砖讛 诪讛 讛驻住讬讚 讛专诪讗讬? 讜讻讬讜谉 砖讛专诪讗讬 讗讬谞讜 诪驻住讬讚 讚讘专 讬讘讜讗 诇讟注讜谉 诇诪诪讜谉 讞讘讬专讜 砖诪讗 讬拽讘诇 诪砖讛讜, 讜讛讜讗 诇讗 讬讜讚讛 注诇 讛讗诪转. 讗诇讗 讻讱 讬注砖讛: 讛讻诇, 讻诇 住讻讜诐 讛驻拽讚讜谉 讻讜诇讜, 讬讛讗 诪讜谞讞 注讚 砖讬讘讗 讗诇讬讛讜, 砖讻讬讜谉 砖诪讻讞讬砖讬诐 讝讛 讗转 讝讛 讜讗讬谉 讚专讱 诇讘专专 讗转 讛讗诪转, 砖讬砖讗专 讛讻诇 诪讜谞讞, 讜诪砖讜诐 讻讱 砖诪讗 讬讜讚讛 讛专诪讗讬 讻讚讬 诇拽讘诇 诇驻讞讜转 讗转 砖诇讜.


讜讻谉, 讗诐 讛驻拽讬讚讜 讗爪诇 讗讚诐 砖谞讬 讻诇讬诐, 讗讞讚 讬驻讛 (砖讜讜讛) 诪谞讛, 讜讗讞讚 讬驻讛 讗诇祝 讝讜讝, 讝讛 讗讜诪专: 讬驻讛 砖诇讬, 讜讝讛 讗讜诪专: 讬驻讛 砖诇讬 鈥� 谞讜转谉 讗转 讛拽讟谉 诇讗讞讚 诪讛诐, 讜诪转讜讱 讛讙讚讜诇 谞讜转谉 讚诪讬 拽讟谉 诇砖谞讬, 讜讛砖讗专 讬讛讗 诪讜谞讞 注讚 砖讬讘讗 讗诇讬讛讜. 讗祝 讻讗谉 讗诪专 专' 讬讜住讬: 讗诐 讻谉 诪讛 讛驻住讬讚 讛专诪讗讬? 讗诇讗, 讛讻诇 讬讛讗 诪讜谞讞 注讚 砖讬讘讗 讗诇讬讛讜 讗讜 砖讬讜讚讛 讗讞讚 诪讛诐.


讘 讙诪专讗 诪诪讛 砖谞讗诪专 讘诪砖谞讛 砖谞讜转谉 诇讝讛 诪谞讛 讜诇讝讛 诪谞讛, 讗诇诪讗 [诪讻讗谉 讻讬] 诪住驻讬拽讗 诪驻拽讬谞谉 诪诪讜谞讗 [诪住驻拽 诪讜爪讬讗讬诐 讗谞讜 诪诪讜谉], 讜诇讗 讗诪专讬谞谉 讗讜拽讬 诪诪讜谞讗 讘讞讝拽转 诪专讬讛 [讜讗讬谉 讗谞讜 讗讜诪专讬诐: 讛注诪讚 讗转 讛诪诪讜谉 讘讞讝拽转 讘注诇讬讜] 讛专讗砖讜谞讬诐, 讜诇讗 讬转谉 注讚 砖讬讜讻讬讞讜 诇讜 诇诪讬 讞讬讬讘.


讜专诪讬谞讛讬 [讜诪砖诇讬讻讬诐, 诪专讗讬诐 住转讬专讛] 砖讛专讬 砖谞讬谞讜 讘讛诪砖讱: 砖谞讬诐 砖讛驻拽讬讚讜 讗爪诇 讗讞讚, 讝讛 诪谞讛 讜讝讛 诪讗转讬诐, 讝讛 讗讜诪专 "砖诇讬 诪讗转讬诐" 讜讝讛 讗讜诪专 "砖诇讬 诪讗转讬诐" 鈥� 谞讜转谉 诇讝讛 诪谞讛 讜诇讝讛 诪谞讛 讜讛砖讗专 讬讛讗 诪讜谞讞 注讚 砖讬讘讗 讗诇讬讛讜.


讗诪专讜 诇讜 诇砖讜讗诇: 诪驻拽讚讜谉 注诇 讙讝诇 拽讗 专诪讬转 [讗转讛 诪砖诇讬讱, 诪拽砖讛], 讗讬谉 讛讚讘专讬诐 讚讜诪讬诐; 讘注谞讬谉 讙讝诇 讚注讘讚 讗讬住讜专讗 [砖注砖讛 讗讬住讜专] 鈥� 拽谞住讜讛讜 专讘谞谉 [讞讻诪讬诐] 砖讬转谉 诇讻诇 讗讞讚, 讘驻拽讚讜谉 砖诇讗 注讘讚 讗讬住讜专讗 [注砖讛 讗讬住讜专] 鈥� 诇讗 拽谞住讜讛讜 专讘谞谉 [讞讻诪讬诐].


讜专诪讬 [诪砖诇讬讻讬诐, 讜诪专讗讬诐 住转讬专讛] 诪讚讬谉 驻拽讚讜谉 诇驻拽讚讜谉, 讜专诪讬 [诪砖诇讬讻讬诐, 讜诪专讗讬诐 住转讬专讛] 诪讚讬谉 讙讝诇 诇讙讝诇, 驻拽讚讜谉 注诇 驻拽讚讜谉 , 讚拽转谞讬 专讬砖讗 鈥� [砖砖谞讬谞讜 讘转讞讬诇转 诪砖谞转谞讜:] 讗讜 讗讘讬讜 砖诇 讗讞讚 诪讻诐 讛驻拽讬讚 讗爪诇讬 诪谞讛, 讜讗讬谞讬 讬讜讚注 讗讬讝讛 讛讜讗 鈥� 谞讜转谉 诇讝讛 诪谞讛 讜诇讝讛 诪谞讛. 讜专诪讬谞讛讬 [讛砖诇讻谞讜 讜讛拽砖讬谞讜 注诇 讻讱] 诪诪讛 砖谞讗诪专 讘住讜祝 砖谞讬诐 砖讛驻拽讬讚讜 讗爪诇 讗讞讚 谞讜转谉 专拽 诪谞讛 诇讻诇 讗讞讚 诪谉 讛转讜讘注讬诐!


讗诪专 专讘讗 讬砖 诇转专抓 讻讱: 专讬砖讗 [讘转讞讬诇讛] 谞注砖讛, 讛专讬 讝讛 讘诪拽专讛, 讻诪讬 砖讛驻拽讬讚讜 诇讜 讘砖谞讬 讻专讬讻讜转, 砖讻诇 讗讞讚 诪驻拽讬讚 讘讞讘讬诇讛 诇注爪诪讜, 讚讛讜讛 诇讬讛 诇诪讬讚拽 [诪砖讛讬讛 诇讜 诇诪讞讝讬拽 讛驻拽讚讜谉 诇讚拽讚拽] 诪讬 谞转谉 诇讜 讗讬讝讜 讞讘讬诇讛, 讜讗诐 讛转专砖诇 讜砖讻讞 鈥� 诪砖诇诐 讛讻诇. 讜住讬驻讗 [讜住讜驻讛] 谞注砖讛 讻诪讬 砖讛驻拽讬讚讜 诇讜 砖谞讬讛诐 讘讻专讱 (讘讞讘讬诇讛) 讗讞讚. 讚诇讗 讛讜讛 诇讬讛 诇诪讬讚拽 [砖诇讗 讛讬讛 诇讜 诇讚拽讚拽 讘讚讘专], 讻讙讜谉 讚讗驻拽讬讚讜 转专讜讬讬讛讜 讘讛讚讬 讛讚讚讬 讘讞讚 讝讬诪谞讗 [讻讙讜谉 砖讛驻拽讬讚讜 砖谞讬讛诐 讬讞讚 讘驻注诐 讗讞转] 讚讗诪专 诇讛讜 [砖讗讜诪专 诇讛诐] 诪讞讝讬拽 讛驻拽讚讜谉: 讗谞转 讙讜驻讬讬讻讜 诇讗 拽驻讚讬转讜 讗讛讚讚讬, 讗谞讗 拽驻讬讚谞讗 [讗转诐 注爪诪讻诐 讗讬谞讻诐 诪拽驻讬讚讬诐 讝讛 注诇 讝讛, 讜讻讬 讗谞讬 讗拽驻讬讚 注诇 讻讱]? 讜诪砖讜诐 讻讱 讗讬谞讜 讞讬讬讘 诇砖诇诐 讬讜转专 诪诪讛 砖讬讻讜诇讬诐 讛爪讚讚讬诐 诇讛讜爪讬讗 讘专讗讬讛.


 讜诪爪讚 讗讞专 专诪讬 [诪砖诇讬讱, 诪专讗讬诐 住转讬专讛] 讘讬谉 讙讝诇 诇讙讝诇, 拽转谞讬 讛讻讗 [砖谞讛 驻讛]: 讗诪专 诇砖谞讬诐 讙讝诇转讬 诇讗讞讚 诪讻诐 诪谞讛 讜讗讬谞讬 讬讜讚注 讗讬讝讛 诪讻诐, 讗讜 讗讘讬讜 砖诇 讗讞讚 诪讻诐 讛驻拽讬讚 诇讬 诪谞讛 讜讗讬谞讬 讬讜讚注 讗讬讝讛 讛讜讗 鈥� 谞讜转谉 诇讝讛 诪谞讛 讜诇讝讛 诪谞讛.


讜专诪讬谞讛讬 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜: 讙讝诇 讻住祝 诪讗讬砖 讗讞讚 诪转讜讱 讞诪砖讛, 讜讗讬谞讜 讬讜讚注 讗讬讝讛 诪讛谉 诪谉 讛讞诪砖讛 讙讝诇, 讝讛 讗讜诪专: 讗讜转讬 讙讝诇, 讜讝讛 讗讜诪专: 讗讜转讬 讙讝诇, 诪谞讬讞 讛讙讝讬诇讛 讘讬谞讬讛诐 讜诪住转诇拽 讜砖讬住转讚专讜 讛诐 讘讬谞讬讛诐, 讗诇讜 讚讘专讬 专' 讟专驻讜谉. 讗诇诪讗 [诪讻讗谉 讻讬] 诪住驻拽讗 诇讗 诪驻拽讬谞谉 诪诪讜谞讗 [诪住驻拽 讗讬谉 讗谞讜 诪讜爪讬讗讬诐 诪诪讜谉] 诪讘注诇讬讜, 讜讗诪专讬谞谉 [讜讗讜诪专讬诐 讗谞讜] 讻讻诇诇: 讗讜拽讬诐 诪诪讜谞讗 讘讞讝拽转 诪专讬讛 [讛注诪讚 讗转 讛诪诪讜谉 讘讞讝拽转 讘注诇讬讜].


诇驻谞讬 砖讘讗讬诐 诇讬砖讘 讗转 讛住转讬专讛 砖讜讗诇讬诐 诇讙讘讬 注讬拽专 讛拽讜砖讬讛 讜诪诪讗讬 讚诪转谞讬转讬谉 讚讛讻讗 专' 讟专驻讜谉 讛讬讗 [讜诪谞讬谉 砖诪砖谞转谞讜 讻讗谉 讻砖讬讟转 专' 讟专驻讜谉 讛讬讗] 砖诪讗 诪砖谞转谞讜 讻讚注转 专' 注拽讬讘讗 讛讞讜诇拽 注诇讬讜 砖诐! 讜诪住讘讬专讬诐: 讚拽转谞讬 注诇讛 讚讛讛讬讗 [砖砖谞讜讬讛 讘专讬讬转讗 谞讜住驻转 注诇 讛诪砖谞讛 讛讛讬讗] 诪讜讚讛 专' 讟专驻讜谉 讘讗讜诪专 诇砖谞讬诐 讙讝诇转讬 诇讗讞讚 诪讻诐 诪谞讛 讜讗讬谞讬 讬讜讚注 讗讬讝讛 诪讻诐 鈥� 砖谞讜转谉 诇讝讛 诪谞讛 讜诇讝讛 诪谞讛. 讜讗诐 讻谉 讬砖 诪驻讛 诇砖诐 诇讻讗讜专讛 住转讬专讛!


 讜诪砖讬讘讬诐:  讛转诐 讚拽讗 转讘注讬 诇讬讛 [砖诐 砖诪讞讝讬专 专拽 诇讗讞讚 诪讞诪讬砖讛 诪讚讜讘专 讻讗砖专 讛诐 转讜讘注讬诐 讗讜转讜] 讜诪爪讚 讛讚讬谉 讗讬谞讜 爪专讬讱 诇转转 讗诇讗 诪谞讛 讗讞讚, 诇驻讬 砖注诇讬讛诐 讞讜讘转 讛专讗讬讛. 讗讘诇 讛讻讗 [讻讗谉] 讘诪砖谞转谞讜 诪讚讜讘专 讘讘讗 诇爪讗转 讬讚讬 砖诪讬诐 砖专爪讜谞讜 诇讞讝讜专 讘转砖讜讘讛 诇爪讗转 讙诐 讬讚讬 砖诪讬诐, 砖转诪讞诇 诇讜 讛讙讝讬诇讛, 讜诪砖讜诐 讻讱 谞讜讛讙 诇驻谞讬诐 诪砖讜专转 讛讚讬谉 讻讚讬 诇讛讬讜转 讘讟讜讞 砖讛讞讝讬专 诇谞讙讝诇. 讜诪注讬专讬诐: 讚讬拽讗 谞诪讬 [诪讚讜讬讬拽 讙诐 讻谉] 诪诇砖讜谉 讛诪砖谞讛, 砖讻谉 谞讗诪专 驻讛 讘讛住讘专: 砖讛讜讚讛 诪驻讬 注爪诪讜, 讜诪住讻诪讬诐: 讗讻谉, 砖诪注 诪讬谞讛 砖讻讱 讬砖 诇讛讘讬谉.

